Twee sterf in vliegtuigongeluk by HartbeespoortdamFoto: ER24 Twee mans is dood toe ŉ klein vliegtuig naby Hartbeespoortdam in Noordwes neergestort het. “Soek- en redding en die SAPD was reeds op die toneel toe paramedici van ER24 om 12:30 by die toneel opgedaag het,” het Ross Campbell, woordvoerder van ER24, gesê. “Die twee mans is dood aangetref in die wrak.” Dit is nog nie duidelik wat aanleiding gegee het tot die ongeluk nie. Owerhede stel ondersoek in.